CELEX: 62012CN0266
Language: hu
Date: 2012-05-29 00:00:00
Title: C-266/12. P. sz. ügy: A Törvényszék (negyedik tanács) T-227/09. sz., Feng Shen Technology Co. Ltd kontra Belső Piaci Harmonizációs Hivatal (védjegyek és formatervezési minták) (OHIM) ügyben 2012. március 21-én hozott ítélete ellen Jaroslaw Majtczak által 2012. május 29-én benyújtott fellebbezés

25.8.2012   
            
            
               HU
            
            
               Az Európai Unió Hivatalos Lapja
            
            
               C 258/10
            
         A Törvényszék (negyedik tanács) T-227/09. sz., Feng Shen Technology Co. Ltd kontra Belső Piaci Harmonizációs Hivatal (védjegyek és formatervezési minták) (OHIM) ügyben 2012. március 21-én hozott ítélete ellen Jaroslaw Majtczak által 2012. május 29-én benyújtott fellebbezés
   (C-266/12. P. sz. ügy)
   2012/C 258/16
   Az eljárás nyelve: angol
   
      Felek
   
   
      Fellebbező: Jaroslaw Majtczak (képviselő: J. Radlowski radca prawny)
   
      A többi fél az eljárásban: Belső Piaci Harmonizációs Hivatal (védjegyek és formatervezési minták) (OHIM), Feng Shen Technology Co. Ltd
   
      A fellebbező kérelmei
   
   A fellebbező azt kéri, hogy a Bíróság:
   
               —
            
            
               helyezze teljes egészében hatályon kívül a Törvényszék T-227/09. sz. ügyben 2012. március 21-én hozott ítéletét és utasítsa el a felperes keresetét; vagy másodlagosan
            
         
               —
            
            
               helyezze teljes egészében hatályon kívül a Törvényszék T-227/09. sz. ügyben 2012. március 21-én hozott ítéletét és utalja vissza az ügyet a Törvényszék elé;
            
         
               —
            
            
               a költségek viseléséről döntsön a fellebbező javára.
            
         
      Jogalapok és fontosabb érvek
   
   A fellebbező azt állítja, hogy a megtámadott ítélet sérti a közösségi védjegyről szóló, módosított 40/94/EK tanácsi rendelet (1) (jelenleg a közösségi védjegyről szóló 207/2009/EK tanácsi rendelet (2)) 52. cikkének (1) bekezdése b) pontját, különös tekintettel a „rosszhiszeműen történő eljárás” fogalmának Törvényszék általi értelmezésére.
   A fellebbező ezenfelül azt állítja, hogy a Törvényszék megsértette az eljárási szabályokat azáltal, hogy téves megállapításokat tett és a szolgáltatott bizonyítékok értékelésénél szelektív módon járt el.
   
      (1)  A közösségi védjegyről szóló, 1993. december 20-i 40/94/EK tanácsi rendelet (HL 1994., L 11., 1. o.; magyar nyelvű különkiadás 17. fejezet, 1. kötet, 146. o.)
   
      (2)  A közösségi védjegyről szóló, 2009. február 26-i 207/2009/EK tanácsi rendelet (HL L 78, 1. o.) (kodifikált változat)